म्यानचेस्टर सिटी १४ अंकले अगाडि
म्यानचेस्टर सिटीले इंग्लिस प्रिमियर लिगमा बुधबार साउथह्याम्पटनलाई ५–२ ले हराएर फेरि जितको बाटोमा फर्केको छ । टोलीले लिग तालिकाको शीर्ष स्थानमा १४ अंकको ठोस अग्रता खोलेको छ ।
लन्डन — म्यानचेस्टर सिटीले इंग्लिस प्रिमियर लिगमा बुधबार साउथह्याम्पटनलाई ५–२ ले हराएर फेरि जितको बाटोमा फर्केको छ । टोलीले लिग तालिकाको शीर्ष स्थानमा १४ अंकको ठोस अग्रता खोलेको छ ।पेप ग्वार्डिओलाको सिटीका लागि रियाड मेहराज र केभिन डे ब्रुनले दुई–दुई गोल गरे । यसअघिको खेलमा सिटी डर्बी खेलमा म्यानचेस्टर युनाइटेडसँग पराजित भएको थियो ।यो नतिजापछि सिटीको २८ खेलबाट ६८ अंक भएको छ । म्यानचेस्टरको भने एक खेल कम खेलेर ५४ अंक रहेको छ । लिगमा अब सिटीले नौ चरणको खेल खेल्न बाँकी रहेका बेला उपाधिको एक मात्र प्रत्याशी बनेको छ । 